google/wiki40b huggingface dataset:
Shangsi

Shangsi (kinesisk: 上思县; pinyin: Shàngsī Xiàn) er et fylke i den autonome region Guangxi i Folkerepublikken Kina. Den er understilt byprefekturet Fangchenggang.
I 1999 var befolkningen på 203 280 innbyggere.
Accademia di San Luca

Accademia di San Luca (Lukas-akademiet) er et klassisk kunstakademi i Roma.
Akademiet ble grunnlagt i 1593, og er oppkalt etter evangelisten Lukas, som var ansett å ha malt et portrett av jomfru Maria, som var beskytter av mange maleres laug i Nederlandene og i Italia. Dets moderne etterkommer er Accademia Nazionale di San Luca.
Akademiets forgjenger, et laug av malere og miniatører, fikk sine statutter definert mye tidligere, under pave Sixtus IV, 17. desember 1478. Statuttene sier blant annet at alle som opptas i akademiet må lage og donere et verk, slik at akademiet har et minne om dem. De må også donere et portrett. Derfor har akademiet an stor og unik samling av malerier og skulpturer, blant annet ca. 500 portretter. 
Den norske maleren, tegneren og grafikeren Kristofer (Andreas Lange) Sinding-Larsen studerte her på slutten av 1800-tallet. Akademiet tilbyr i dag 4-årige grader innen maleri, skulptur, dekorering og scenografi.
Stokkrose

Stokkrose (Alcea) er en slekt med ca. 60 arter av urter (ettårige, toårige eller stauder) som er utbredt i det sørvestlige og sentrale Asia. De danner det første året en grunnstillet rosett av store blader. Det følgende året blir de 1-3 m høye med brede, avrundede og håndlappede blader. De store mengdene av blomster sitter i endestillede aks. Blomstene kan være lyserøde eller lysegule hos villartene.
Norgesmesterskapet i fotball for menn 1924

Norgesmesterskapet i fotball for menn 1924 ble vunnet av Odd etter finaleseier 3–0 over Mjøndalen den 2. oktober. Målscorere for Odd var Berthel Ulrichsen, som scoret i det 25. og i det 58. minutt og Haakon Haakonsen, som scoret i det 44. minutt.
7 000 tilskuere overvar kampen som ble spilt på Sorgenfri gressbane i Trondheim. Dommer var Trygve Høgbergh fra Fagerborg Ballklubb. Dette var niende gang Odd vant et norgesmesterskap.
Odds vinnerlag: Ingolf Pedersen, Erling Lunde, Thaulow Goberg, Tidemand Nilsen, Sigurd Eek, Ronald Haakonsen, Olav Gundersen, Haakon Haakonsen, Berthel Ulrichsen, Einar Gundersen og Martinius Kristoffersen.
Catuana

Utseende

En middelsstor, gråbrun trebukk. Antennene er betydelig lengre enn kroppen. Pronotum er sekskantet med en skarp tann midt på hver sidekant og et par buede, svarte sidestriper. Dekkvingene er noe avsmalnende bakover og har to brunsvarte siksak-tverrbånd.

Levevis

Larvene lever i død ved.

Utbredelse

Slekten er utbredt i den nordvestlige delen av Brasil og Fransk Guyana.
Gjerstad (Nordland)

Gjerstad er ei bygd i Hadsel kommune i Nordland. Den ligger på Langøya, på nordsida av Sortlandssundet, mellom bygdene Grytting i Hadsel og Rise i Sortland. Fylkesvei 82 går gjennom bygda.
Boksing under Stillehavslekene 1999

Boksing under Stillehavslekene  1999. Boksing var en av flere sporter som var med i de ellevte stillehavslekene som ble arrangert i Guam i perioden 29. mai til 12. juni 1999. Det var ellevte gangen som boksing var med på programmet under stillehavslekene. Det ble konkurrert i tolv vektklasser, kun for menn. Papua Ny-Guinea ble beste nasjon med tre gullmedaljer foran Fransk Polynesia som også vant tre gull.
Barlaupfonna

Barlaupfonna er en isbre på Spitsbergen, Svalbard. Breen ligger øst og sør for Barlaupen ved Doktorbreen, mellom Nathorst Land og Torell Land. Breen ligger på 77°36′30″N 17°04′00″Ø.
Thomas Gram

Utmerkelser

Gram er ridder av 1. klasse av St. Olavs Orden. Han er innehaver av Kongehusets 100-årsmedalje.
Angelica (navn)

Variasjoner

Angélica (spansk), Angelika (tysk og polsk), Angelique (fransk), Angyalka (ungarsk), Anjelica (engelsk)
Carl Begas den eldre

Verker

Begas' verk er blant annet utstilt i Kreismuesum Heinsberg, i der Alten Nationalgalerie in Berlin, i Berlins domkirke samt i Wallraf-Richartz-Museum i Köln.
Bjøro Håland (album)

Bjøro Håland er et musikkalbum med Bjøro Håland, utgitt i 1982. Albumet lå 33 uker på VG-lista og endte med 5.-plass som beste plassering.
Nordlands Framtid

Nordlands Framtid var en dagsavis som ble utgitt i Bodø i Nordland. Avisa kom ut med sin første utgave 29. september 1910 under navnet Saltens Fremtid. Siste utgave kom ut 16. februar 2002. Avisa ble lagt ned samtidig med konkurrenten Nordlandsposten til fordel for den nye avisa Avisa Nordland.

Historie

Avisa kom fra starten ut i Sulitjelma en gang hver uke. Bak avisa stod fagbevegelsen, og avisa skulle være en motvekt til stedets to borgerlige aviser Salten og Saltværingen, samt den borgerlige avisa i Bodø, Nordlandsposten. Søndre Salten Arbeiderparti overtok avisa i 1912, samtidig som det ble startet en debatt om avisa burde flytte til Bodø og bli fylkesavis. Avisa kom med første utgave utgitt i Bodø 1. juli 1913. 1. april 1914 byttet avisa navn til Nordlands Social-Demokrat. Utgivelsesfrekvensen økte til to aviser i uka, onsdag og lørdag.
I 1920 ble utgivelsesfrekvensen økt til tre i uka, og avisa fikk i 1922 navnet Nordlands Fremtid samtidig som landets øvrige arbeideraviser også fjernet navnet «Social-Demokrat» fra avisnavnet. I 1945 ble navnet endret til Nordlands Framtid.
Mot slutten på 1930-tallet opplevde avisa en sterk vekst under ledelse av forretningsfører Johan Ona og var nær ved å ta igjen Nordlandsposten i opplag.
Avisas lokaler ble bombet av tyske styrker i mai 1940 og forsøk på å gjenoppta utgivelsen ble stanset av okkupasjonsmakten. Siste avis før stansen kom ut 27. mai 1940, og første etterkrigsavis kom ut 16. mai 1945.
Avisa gikk over til tabloidformatet og trykking i offset i 1967. I hele etterkrigstiden lå Nordlandsposten foran Nordlands Framtid i opplag, og de to avisene fulgte hverandre tett. Nordlands Framtid fikk et lite tilbakeslag i 1972 som en følge av EF-kampen.
I 1984 la avisa om layouten og fikk et mer moderne preg, og det var starten på en utvikling som økte avisas utbredelse, særlig i Bodø-området der avisa stod svakere enn i Fauske. Medvirkende var også et systematisk abonnementssalg via telefon og et effektivt annonsesalg. På annonsesiden ble avisa større en Nordlandsposten to år før avisa passerte konkurrenten i opplag.
I 1989 passerte avisa for første gang sin argeste konkurrent, Nordlandsposten, i opplag. Konkurransen mellom de to avisene var knallhard og ble ofte betegnet som landets hardeste aviskrig.  
Da Nordlands Framtid var med på etableringen av aviskonsernet A-pressen i 1990 var allerede partibindingene borte. En egen nettutgave ble lansert i 1997. Alt på slutten av 1990-tallet ble de første ideene om et avissamarbeid i byen lansert.
I desember 2001 ble eierne av Nordlands Framtid og Nordlandsposten, henholdsvis A-pressen og Harstad Tidende-gruppen, enige om å starte en ny avis i Bodø som skulle erstatte de to tidligere konkurrentene.
Den nye avisa, Avisa Nordland, kom med sin første utgave 18. februar 2002.
Vazelina Bilopphøggers i utvalg 3

Vazelina Bilopphøggers i utvalg 3 er en musikk-kassett av Vazelina Bilopphøggers, utgitt i 1982.
Det norske jord- og myrselskap

Virksomheten i dag

I 1986 overtok selskapet Statens jordundersøkelse ved NLH, og bygde ut sin egen virksomhet, Landbrukets analysesenter, med moderne apparat og utstyr. I 1989 fusjonerte DNJM og Institutt for georessurser og forurensningsforskning (GEFO) til Jordforsk.
Det norske litrasystemet i jernbanen

Det norske litrasystemet i jernbanen er et system for å kategorisere rullende jernbanemateriell etter funksjon. Ved å lese av litraet kan man lett finne ut hva slags bruksområde enheten har.
Litrasystemet i Norge er ikke ulikt slik det er i andre land.
Aga Khan

Aga Khan (farsi: آقاخان); også oversatt til Aqa Khan og Agha Khan) er betegnelsen på den åndelige lederen for sjiasekta ismailittene siden 1818. Lederen stammer fra den eldste etterkommeren etter Jafar as-Sadiq, Ismail ibn Jafar, mens mindretallet blant sjiaer følger imamlinja etter Musa al-Kazim. Jafar as-Sadiq er en etterkommer av Muhammed gjennom datteren Fatima.
Tittelen er avledet av den tyrkiske militærtittelen agha («adelig» eller «hersker») og herskertittelen khan. Den ble gitt til den 46. ismaili-imamen, Aga Hasan Ali Shah, av sjahen av Persia på 1800-tallet av den persiske kongen Fath-Ali Shah Qajar.
De britiske styresmaktene i India ga Aga Khan fyrsterang og en statlig pensjon etter å ha hjulpet Charles Napier i erobringen av Sind i 1843–44.
Jeg vet om en gutt/jente

«Jeg vet om en gutt» eller «Jeg vet om en jente» er en norsk sang. Melodi og tekst ble skrevet av Arne Bendiksen. Den var ett av bidragene til Melodi Grand Prix 1967, den norske uttagingen til Eurovision Song Contest 1967 i Wien i Østerrike.
Sangen ble framført på norsk av tvillingsøstrene Randi & Torill med lite orkester og hadde da tittelen «Jeg vet om en gutt» og så på nytt av Vestlandsduoen (Kari Medaas & Ivar Medaas) med stort orkester, da med tittelen «Jeg vet om en jente». Bidraget endte på femte- og sisteplass med ett poeng: fra Trondheim.
Heh

Uendelighetens gud

Ogdoaden besto av åtte guddommer som ble dyrket i byen Hermopolis. Disse var organisert i fire par, hvert par bestående av en mann og en kvinne. Mennene ble visuelt framstilt som mennesker med froskehoder mens kvinnene med slangehoder. Heh var sammenstilt med Hauhet, og de andre gudene var Nun og Nut, Kekui og Kekuit, og Qerḥ og Qerḥet.
Blant andre faste framstillinger av Heh viser ham sammenkrøket, holder en palmestilk i hver hånd (eller i en av dem), tidvis med en palmestilk i håret da palmegreiner representerte et langt liv for oldtidens egyptere, årene var representert ved hakk eller innsnitt på grenene. Avbildninger i denne formen viser også en sjenring ved roten av hver palmegrein, som i seg selv representerte uendeligheten. Framstillinger Huh ble også benyttet i hieroglyfer for å representere en million, som i all vesentlighet ble betraktet som ekvivalent med uendeligheten i oldtidens egyptiske matematikk. Av den grunn ble denne guddommen også omtalt som «guden av millioner av år».
Den primære betydning av begrepet ḥeḥ var således «million» eller «millioner», og av den grunn ble Heh en guddommelig personifisering av uendeligheten.

Ikonografi

Guden Heh ble vanligvis framstilt som et menneske, som en mannlig figur med et guddommelig skjegg og en parykk. Vanligvis var han knelende, eller med et kne løftet, og holdt vanligvis en palmegrein i en hånd eller en hver i begge hender. Disse ble benyttet i templene under bestemte seremonier, noe som forklarer bruken palmen som det hieroglyfiske symbolet for rnp.t, «år». Tidvis hadde guden også en palmegrein i håret.

Kult

Den guddommelig personifiseringen og noe abstrakte guden for uendeligheten hadde ingen kjente kultsentre eller helligdom. Isteden dreide hans dyrkelse rundt symbolisme og personlig tro. Gudens bilde og dets ikonografiske elementer reflekterte ønsket for millioner av år eller styre. Som sådan figurerer Heh jevnlig som representasjoner på amuletter, smykker og kongelig ikonografi fra slutten av Det gamle rike og framover.
Hypostomus plecostomus

Akvaristikk

Denne arten har liten verdi som matfisk, skjønt de spises av og til i sitt naturlige utbredelsesområde. I akvariehandelen er de imidlertid høyt verdsatt.
Den er nattaktiv, og kjøpes ofte inn til akvarier på grunn av sin evne til å renske alger ut av karet. De unngår vanligvis lys, og foretrekker å gjemme seg på mørke steder. Om natten kommer de fram for å ete. 
Det er imidlertid ikke vanskelig å venne dem til å være dagaktive i akvariet. 
De er hardføre fisk som stort sett lever av plantemateriale, og noen krepsdyr.
900-årene

-- 900 -- 901 -- 902 -- 903 -- 904 -- 905 -- 906 -- 907 -- 908 -- 909
Tiårsoversikt
The Ninja Enforcer

Handling

En terroristgruppe i Manila truer med å slippe løs nervegass på befolkningen hvis regjeringen ikke betaler dem $45 millioner. "The World Organization of Peace" føler at de ikke kan sende inn flere av sine regulære agenter, derfor velger organisasjonen en fange som sitter uskyldig på dødscelle. Han blir i all hemmelighet løslatt og sendt til Manila for å stoppe den horrible gruppen som ikke går av veien for noen grusomheter for å nå sine mål.

Om filmen

Filmen ble ikke satt opp på norske kinoer, men ble lansert på video av Jel Video rundt 1983. Den ble senere forbudt.
Tehreek-e-Taliban Pakistan

Tehreek-e-Taliban Pakistan (TTP), i dagligtale kjent som pakistansk Taliban, er en av de viktigste militante paraplyorganisasjonene for Taliban i Pakistan. De ligger først og fremst i konflikt med den sentrale myndighetene i Pakistan men de står heller ikke på god fot med myndighetene i nabolandet Afghanistan.
Gruppen har sverget evig troskap til både Taliban-lederen Mullah Omar og Osama bin Laden. Blant gruppens uttalte mål er motstand mot den pakistanske hæren, håndhevelse av sharia-lovverket og å kaste USA og NATO-styrkene ut av Afghanistan for godt.
TTP ble grunnlagt i 2002 da det pakistanske militæret gjennomførte streiftog i stammeområdene der de holdt til for å bekjempe utenlandske militante som kom over grensen fra Afghanistan. Mens de pakistanske militære hovedsakelig konsentrerte seg om den afghanske organisasjonen Taliban kunne mindre islamske grupperinger koordinere tett uten å risikere så mye.
Den 25. august 2008 ble grupperingen bannlyst av de pakistanske myndighetene og de frøs gruppens bankkontoer og eiendeler og de utlyste dusører på noen av de mest fremtredende lederne av TTP.
16. desember 2014 skal syv bevæpnede medlemmer av organisasjonen ha stått bak skoleangrepet i Peshawar der 141 mennesker døde, av disse var 132 barn i alderen 8 til 18 år, og de andre ansatte på skolen.
LL-grammatikk

I formell språkteori er en LL-grammatikk en formell grammatikk som kan bli parset av en LL-parser, som leser teksten fra venstre til høyre og konstruerer en venstrederivasjon av setningen. Dette i motsetning til LR-parseren som konstruerer en høyrederivasjon. Et språk som har en LL-grammatikk er kjent som et LL-språk. Dette danner delmengder av deterministiske kontekstfrie grammatikker og deterministiske kontekstfrie språk.
LL-parsere er tabellbaserte, på samme vis som LR-parsere. Et spesielt tilfelle av LL-parsere er en prediktiv parser, som er en rekursiv descendant parser uten backtracking
K-NN

k-nærmeste naboer (k-NN) er en parameterfri algoritme innen klassifisering og regresjon. Det er en lat algoritme, som betyr at den ikke lager noen klassifiseringsmodell a priori, men i stedet utfører jobben i det den får et dokument som skal klassifiseres.
I tekst klassifisering vil man ved bruk av k-NN få tilbake den antatte klassen på ett gitt dokument, basert på majoriteten til de nærmeste naboene. I regresjon derimot vil man få verdien til objekter, som da er gjennomsnittet til alle verdiene til de k-nærmeste naboene.
I begge disse tilfellene kan det være bra å vekte de forskjellige naboene sin innflytelse på resultatet etter distansen til subjektet. På denne måten vil de nærmeste naboene bety mer enn de som er lengre vekke.

Dimensjonsreduksjon

Dersom datasettet man skal kjøre k-NN på har for mange attributter, vil det føre til algoritmen får det vanskelig å klassifisere rett. Irrelevante/uviktige attributter kalles støy. Man kan løse problemet med støy med dimensjonsreduksjon. Dette gjør man ved å bruke en metrikk som: information gain, mutual information eller chi-square for å nevne noen. Dette er matematiske funksjoner som vise hvor mye attributter betyr for beskrivelsen av en klasse. Ved å bruke disse til å finne de viktigste attributtene kan man redusere mengden attributter helt ned til 1-10% av original mengden uten å miste mye informasjon.
k-NN er utsatt for overfitting. Dette betyr at dersom en bruker for mange attributter til å beskrive dokumentene, kan det bli for detaljert. Dette kan påvirke effektiviteten til algoritmen på dokumenter utenfor treningssettet da det er for spesifikt koblet mot treningssettet og dermed får problemer med nye dokumenter utenfor det.

Finne rett k

Det er vanlig å kjøre algoritmen noen ganger med forskjellig k for å finne den optimale verdien til k, men det er også mulig å bruke heuristiske metoder for gjøre det. En av disse er hyperparameteroptimisering.
Et stort antall k er bra for å redusere støyen i datasettet, men betyr også at å skille mellom klassene blir vanskeligere for algoritmen.
Dersom man har ett datasett med bare to klasser, er det bra å velge ett oddetall som k, da det ikke kan bli like mange av hver klasse i resultatet.
Cuchilla de Caraguatá

Transport

Ruta 26 General Leandro Gómez forbinder Cuchilla de Caraguatá med Ansina og med andre departementer.
Hedmarksvidda

Hedmarksvidda er et natur- og rekreasjonsområde i Hedmark avgrenset av Østerdalen i øst, Hedmarksbygdene i sør og vest, og Sjusjøen/fylkesgrensa i nord. Området ligger i kommunene Løten, Hamar, Ringsaker og Åmot.
Området er mye brukt som utgansgpunkt for turer sommer og vinter. Populære hytteområder er Budor og Gåsbu.
Geografien i området er ikke spesielt dramatisk, men strekker seg allikevel fra 450 – 1000 moh med god utsikt over Hamar-regionen.
Dikteren Per Sivle har fått sin bauta på toppen av Nordhue (767 meter) på grensa mellom Løten og Elverum. Ifølge innskriften var det her Sivle fikk inspirasjon til diktet Varde (Vardevakt).
En annen topp er Gitvola, som i gammel tid ble ansett å være samlingssted for hekser og svartekunstnere, det lokale Bloksberg.
Aaby (Aarhus)

Aaby er en forstad til Aarhus. Inntil den danske Kommunalreformen i 2007 var området en selvstendig kommune med et velfungerende styre. Forstaden er et sogn med to kirker, Gammel Åby kirke og Åbyhøj kirke.

Historie

I middelalderen var bøndene i Åby festere under århusbispen. En del av deres landgilde var en årlig leveranse av laks fanget i den dengang meget rene Århus Å.
Et gyllent krusifiks fra den gamle Åby kirke, er fra ca. 1050 og er Danmarks eldste. Det befinner seg nå på Nationalmuseet, men en kopi finnes i Gamle Åby kirke samt i St. Nicolaj kryptkirke under Vor Frue kirke i Århus.
Hollywood Forever Cemetery

Hollywood Forever Cemetery, som opprinnelig ble kalt Hollywood Memorial Park Cemetery, er en av de eldste gravlundene i Los Angeles i California. Den var den første gravlunden i Hollywood da den ble åpnet i 1899, av eiendomsutvikleren Isaac Lankershim og svigersønnen hans, Isaac Newton Van Nuys. Gravlunden ligger på 6000 Santa Monica Boulevard i Hollywood, like ved Paramount Pictures. En rekke kjente personer innen underholdningsindustrien, og deres familier, er gravlagt der. I 2001 var gravlunden med på å produsere stumfilmen Silent Life, basert på livet til stumfilmstjernen Rudolph Valentino, som er gravlagt der.
Longyuan Power

China Longyuan Power Group Limited (kinesisk: 龙源电力集团股份有限公司), eller Longyuan Power, er den største (2012) produsent av vindkraft i Kina og Asia. Det statseide selskapet ble grunnlagt i 1993, og har hovedsete i Beijing.
Selskapet er datterselskap av China Guodian Corporation.
The Japanese Sandman

«The Japanese Sandman» er en amerikansk sang fra 1920 med melodi av Richard A. Whiting og tekst av Raymond B. Egan.

Innhold

Sangen handler om en Jon Blund fra Japan som skifter ut gårsdager med morgendager. Nummeret har en meget orientalsk atmosfære og er lik mange andre sanger fra mellomkrigstiden som synbger om en drømmeaktig, eksotisk setting.
Sangen var Paul Whitemans første plate og solgte mer enn to millioner eksemplarer. Den har deretter blitt fremført av flere musikalske artister, slik som The Andrews Sisters, Bix Beiderbecke, Benny Goodman, Earl Hines, Django Reinhardt, Artie Shaw, Freddy Sunder samt Paul Young.

I populærkulturen

Den ble også anvendt i tegnefilmer fra 1930- og 1940-årene, slik som The Ducktators (1942), vanligvis for å gjøre narr av japanske figurer (på grunn av den andre verdenskrig). Den japanske bokseren Harold Hoshino hadde klengenavnet The Japanese Sandman i 1930-årene.
Hoagy Carmichael spilte sangen på ukulele i spillefilmen Belles on Your Toes fra 1952. 
Whitemans originalversjon kan også høres i spillefilmen De skyter jo hester, ikke sant? (They Shoot Horses, Don't They?) fra 1969 og på The Masked Marauders album samme år.
Bandet Saint Etienne gjør en referanse til den i sangen «B92» på dets album Finisterre fra 2002.

Norsk versjon

Bjørn Hornmoen har skrevet en norsk tekst. På norsk bærer den tittelen «Karahito».
Exchequer

Exchequer (engelsk skattkammer eller regnskapskammer) var, og i noen tilfeller fortsatt er, en del av den engelske og senere også den britiske embetsverket, som med tiden har fått vekslende funksjoner, blant annet ansvarlig for behandlingen og innsamling av skatter, og i utviklingen en rettslig rolle.
Betegnelsen går tilbake til middelalderlatinske scaccarium og franske échiquier, sjakkbrett, og kom sannsynligvis av at man i regnskapskammeret benyttet et bord som hadde en duk som var inndelt i kolonner og med linjer på tvers og således lignet på et sjakkbrett.

Tidlig historie

I løpet av Englands tidlige stadier, iallfall fra 1190, var exchequer delt i to deler, den rene administrative «Exchequer of Receipt» som samlet inn avgifter og skatter, og den rettslige «Exchequer of Pleas», en rett som behandlet kongens utbytte.
Begrepet «exchequer» kom til å referere til møtene som ble holdt to ganger i året, ved påske og mikkelsmess, hvor regjeringens finansielle forretninger ble transaksjonert og revisjon holdt over sheriffenes utbytte.
Under Henrik I av England ble prosedyren for revisjon inkludert til å involvere skattmesteren trakk opp en innkallelse som ble sendt til hver sheriff som de var pålagt å svare. Skattmesteren ville deretter kreve at hver sheriff skulle gi redegjørelse for den kongelige inntekt i deres shire (fylke). Kansleren av exchequer, det vil si finansministeren, ville deretter utspørre dem angående gjeld eid av private. Resultatet av revisjonen ble nedtegnet i en rekke av opptegnelser kjent som «Pipe Rolls».

Etter unionen

Exchequer ble unødvendig som en innsamling av skattedepartement som et resultat av William Pitts reformer. Det ble avskaffet i 1834. De regjeringsdepartementet som samler inn skatt og avgifter betaler direkte til Bank of England.
Ved forlengelse har «exchequer» har kommet til å bety skattkammer (statskassen), og i hverdagsspråket som eksempelvis i uttrykket «the company's exchequer is low».

Skottland

Den skotske exchequer dateres tilbake til rundt 1200 og hadde en tilsvarende rolle som revisjon og avgjøre kongelige avgifter som i England, men utviklet seg langsommere i en atskilt rettslig rolle, og det var ikke før i 1584 at den ble en domstol, atskilt fra kongens råd. Selv da ble den rettslige og den administrative rollene aldri fullstendig atskilt som i England.
I 1707 ble exchequer rekonstituert til en «Exchequer Court» etter engelsk modell med en Lord Chief Baron og fire baroner. Domstolen adopterte engelske prosedyreformer og fikk ytterligere makt knyttet til. Fra 1832 ble ingen nye baroner utpekt og deres rolle ble i økende grad overtatt av dommere. De engelske prosedyreformene opphørte i bruk i 1947.